Imtella' Jannar 4, 2022 - Aġġornata 4 Ta' Jannar, 2022 5:05pm Żewġ sewwieqa ħelsuha ħafif f'inċident tat-traffiku li seħħ it-Tlieta waranofsinhar fi Triq San Ġużepp f'Santa Venera. tvm.com.mt jinsab informat li l-inċident seħħ għall-ħabta tal-4.30 p.m. meta seħħet ħabta bejn żewġ karozza tal-għamla Mazda u Land Rover. Mad-daqqa l-karozza tal-għamla Mazda baqgħet dieħla f'vann li kien ipparkjat fil-ġenb tat-triq li spiċċa fuq il-bankina. B'xorti tajba, xhieda fuq il-post qalu li dak il-ħin ma kienx miexi ħadd minn fuq il-bankina. Fuq il-post marru l-Pulizija mid-Distrett tal-Ħamrun li kellhom jagħlqu parti minn strada rjali. Kawża tal-inċident inħolqot konġestjoni kbira ta' traffiku.